**Magiszteri szakok (MA): Idegenforgalmi gazdálkodás, Vállalkozások fejlesztésének menedzsmentje**

**Az államvizsga megszervezésére és lebonyolítására vonatkozó módszertan a 2023-2024-es tanévben**

A mesterszakos végzős hallgatók tanulmányaikat az Oktatási Minisztérium 6125/2016-os Rendeletének 13. és 18. pontja alapján egy disszertációs dolgozat benyújtásával, bemutatásával és megvédésével zárják az egyetemi magiszteri államvizsga szabályzat szerint és a Gazdaságtudományi Tanszék ennek megfelelő követelményei szerint.

A disszertáció értékelését, bemutatását és megvédését az államvizsga bizottság minden egyes tagja 1 és 10 közötti jeggyel értékeli, és ezek számtani átlagával számítják ki az elért érdemjegyet, két tizedes pontossággal kerekítés nélkül. A magiszteri államvizsga teljesítésének feltétele a 6,00-os osztályzat elérése.

A szakirodalom helyes használatáért, ennek pontos megjelöléséért a felelősség teljes mértékben a hallgatót terheli. Plágium (hivatkozás nélkül felhasznált szöveg) esetén az államvizsgára jelentkező végzős hallgató kizárásra kerül. A plágium ellenőrző szoftver által végzett jelentést a hallgató csatolja a leadandó dolgozatához, amelyet a témavezető tanár kézjegyével ellát. A hasonlósági index („similarity index”, „plagiarism”) nem haladhatja meg a 20%-t.

Nagyvárad, 2023.december 06.

dr. Veres Edit

 tanszékvezető

*A szabályzatot 2023. december 5-én jóvahagyta a Gazdaságtudományi Tanszék Tanácsa.*

*Dr. Veres Edit, tanszékvezető,*

*Dr. Fogarasi József, tanszékvezető-helyettes,*

*Dr. Kulcsár Edina, tudományos titkár*